ปวดท้องประจำเดือนมาก จนต้องกินยาแก้ปวด เวลามากๆทำอะไรไม่ได้เลยต้องกินยาแล้วนอน อาการแบบนี้เสี่ยงเป็นอะไรมั้ยคะ แล้วรักษาอย่างไร
สวัสดีค่ะ อาการปวดท้องประจำเดือนนั้น พบได้เป็นปกติในช่วง 1-2 วันแรกของการมีรอบเดือนค่ะ โดยบรรเทาได้ด้วยการรับประทานยาแก้อักเสบกลุ่มไม่ใช่สเตียรอยด์ แต่หากมีอาการปวดท้องประจำเดือนมาก ปวดจนทำอะไรไม่ได้เลย ปวดมากขึ้นเรื่อยๆในทุกรอบเดือนนั้น อาจจะมีสาเหตุอื่นๆเช่นการมียื่อบุโพรงมดลูกเจริญขึ้นผิดที่ การมีถุงน้ำชนิดผิดปกติที่รังไข่ที่เรียกว่าช็อกโกแลตซีสต์ ซึ่งเกิดมาจากการที่เซลล์ในเยื่อบุมดลูกเจริญผิดที่ไปที่รังไข่และก่อตัวเป็นถุงน้ำ การมีมดลูกอักเสบ หรืออุ้งเชิงกรานอักเสบ เป็นต้นเบื้องต้นพักผ่อน ประคบอุ่นที่หน้าท้อง รับประทายยาแก้ปวดได้ทุก 4-6 ชั่วโมง หากอาการไม่บรรเทา ปวดมากขึ้นเรื่อยๆทุกรอบเดือน ควรไปพบแพทย์เพื่อตรวจหาสาเหตุเพิ่มเติมดังกล่าวไป